Belged

Belged pe Belgae (e latin) e oa anv ur c'hengevredad bras a bobloù kelt a oa o chom en Galia an Hanternoz, etre Mor Breizh, lez kleiz ar Roen, lez hanternoz ar stêr Saena, adalek an trede kantved kent JK da vihanañ. Ne oant ket ur bobl eta, met un emglev politikel. Julius Caesar en deus graet meneg anezho meur a wech en e levr-brezel, De Bello Gallico. Darn eus pobloù kreisteiz Enez Vreizh ivez a oa Belgae.

Piv e oant
 Darn anezho a oa Kelted : Remed, Bellovaked, Atrebated,...;
 Darn a ziskouez e oant Germaned : Nervied, Aduatuked, Condrusi, Menaped, Morined,...);
 Istorourien zo a gav e oa lod ha ne oant na Kelted na Germaned : (Paemani, Menaped,...).

Ar roll anezho 
 Ambianed (Amiens)
 Atrebated (Artois. Arras)
 Aduatuked
 Bellovaked (Beauvaisis. Beauvais)
 Condrusi
 Kaleted (Pays de Caux. Lillebonne < Juliobonna)
 Katusloged (etre ar Galeted hag an Ambianed), a bep tu d'ar stêr Bresle. Pobl bet dizolet e 1972 (Eu. Le Tréport)
 Eburoned
 Menaped
 Morined (Thérouanne. Boulogne)
 Nervied
 Segned
 Taxandres
 Veliokased (Vexin. Rouen)
 Viromandui (Vermandois. Vermand)

Istor
Trevadennet o devoa kreisteiz Enez Vreizh.

O anv a voe roet gant ar Romaned d'o froviñs Gallia Belgica. En  e voe roet d'ur rouantelezh nevez, hini Belgia. Belgiz avat eo a vez graet eus tud Belgia, ar rouantelezh a hiriv.

Lennadur
 Victor Tourneur, Les Belges avant César, Bruxelles, La Renaissance du Livre, 1944, 115p.

Pennad kar
 Pobloù Galia

 Liammoù diavez 
Catuslogi

Rummad:Pobloù Galia
Rummad:Istor Galia